CELEX: 62018TN0101
Language: mt
Date: 2018-02-21 00:00:00
Title: Kawża T-101/18: Rikors ippreżentat fil-21 ta’ Frar 2018 – L-Awstrija vs Il-Kummissjoni

30.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/40
            
         Rikors ippreżentat fil-21 ta’ Frar 2018 – L-Awstrija vs Il-Kummissjoni
   (Kawża T-101/18)
   (2018/C 152/50)
   Lingwa tal-kawża: il-Ġermaniż
   
      Partijiet
   
   
      Rikorrenti: Ir-Repubblika tal-Awstrija (rappreżentant: G. Hesse)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni (UE) tas-6 ta’ Marzu 2017 dwar il-miżura/l-iskema ta’ għajnuna/l-għajnuna mill-Istat SA.38454 — 2015/C (ex 2015/N) li l-Ungerija qed tippjana li timplimenta biex tappoġġja l-iżvilupp ta’ żewġ reatturi nukleari ġodda fl-impjant tal-enerġija nukleari Paks II (notifikata bid-dokument C(2017) 1486) ippubblikata fil-Ġurnal Uffiċjali tal-Unjoni Ewropea tal-1 ta’ Diċembru 2017, L 317, p. 45, u
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka għaxar motivi.
   
               1.
            
            
               L-ewwel motiv, ibbażat fuq in-nuqqas ta’ tnedija ta’ proċedura għall-għoti ta’ kuntratt
               
                           —
                        
                        
                           Fl-ewwel lok, id-deċiżjoni hija illegali minħabba l-ksur ta’ dispożizzjonijiet fundamentali dwar l-għoti ta’ kuntratt li l-osservanza tagħhom hija inseparabbli mill-għan tal-għajnuna mill-Istat.
                        
                     
         
               2.
            
            
               It-tieni motiv, ibbażat fuq l-applikazzjoni żbaljata tal-Artikolu 107(3)(c) TFUE – nuqqas ta’ għan ta’ interess ġenerali
               
                           —
                        
                        
                           Fit-tieni lok, ir-Repubblika tal-Awstrija ssostni li kuntrarjament għal dak sostnut mill-konvenuta ma kienx hemm interess ġenerali skont l-Artikolu 107(3)(c) TFUE neċessarju għall-awtorizzazzjoni tal-għajnuna mill-Istat.
                        
                     
         
               3.
            
            
               It-tielet motiv, ibbażat fuq l-applikazzjoni żbaljata tal-Artikolu 107(3)(c) TFUE – delimitazzjoni żbaljata tal-parti ekonomika u suppożizzjonijiet żbaljati ta’ fallimenti tas-suq fis-sens tal-Artikolu 107(3)(c) TFUE
               
                           —
                        
                        
                           Fit-tielet lok, il-konvenuta awtorizzat l-għajnuna mill-Istat b’mod żbaljat taħt l-Artikolu 107(3)(c) TFUE sa fejn hija aċċettat b’mod żbaljat l-eżistenza ta’ suq proprju tal-enerġija nukleari u – b’mod kompletament żbaljat ukoll – li f’dan is-suq hemm falliment tas-suq u tas-suq tal-kapitali.
                        
                     
         
               4.
            
            
               Ir-raba’ motiv, ibbażat fuq n-natura sproporzjonata tal-miżura
               
                           —
                        
                        
                           Fir-raba’ lok, id-deċiżjoni hija vvizzjata b’nullità minħabba li l-konvenuta naqset milli tagħmel eżami tal-proporzjonalità skont il-liġi fuq il-bażi tal-Artikolu 107(3)(c) TFUE: b’mod konkret, l-effetti negattivi jiddominaw.
                        
                     
         
               5.
            
            
               Il-ħames motiv, ibbażat fuq distorsjonijiet sproporzjonati tal-kompetizzjoni li skont l-Artikolu 107(3)(c) TFUE huma inkompatibbli mas-suq intern
               
                           —
                        
                        
                           Fil-ħames lok, id-deċiżjoni inkwistjoni twassal għal distorsjonijiet tal-kompetizzjoni sproporzjonati u għalhekk inkompatibbli mad-dritt tal-Unjoni u għal differenzi fit-trattament fid-dawl tad-dritt tal-għajnuna mill-Istat fis-suq intern tal-elettriku.
                        
                     
         
               6.
            
            
               Is-sitt motiv, ibbażat fuq l-eżistenza ta’ “proġett f’diffikultajiet”
               
                           —
                        
                        
                           Fis-sitt lok, ir-rikorrenti tafferma li għajnuna mill-Istat għal “proġett f’diffikultajiet” fis-suq intern liberalizzat tal-elettriku ma kellhiex tiġi awtorizzata fuq il-bażi tal-Artikolu 107(3)(c) TFUE.
                        
                     
         
               7.
            
            
               Is-seba’ motiv, ibbażat fuq tisħiħ/ħolqien ta’ pożizzjoni dominanti fis-suq
               
                           —
                        
                        
                           Fis-seba’ lok, il-pożizzjoni dominanti tal-Istat Ungeriż – ekonomikament attiv – maħluqa mill-għajnuna mill-Istat teskludi l-kompatibbiltà tal-imsemmija għajnuna mill-Istat mas-suq komuni skont l-Artikolu 107(3)(c) TFUE
                        
                     
         
               8.
            
            
               It-tmien motiv, ibbażat fuq ir-riskju ta’ likwidità għas-suq bl-ingrossa
               
                           —
                        
                        
                           Fit-tmien lok, l-għajnuna mill-Istat ma kellhiex tiġi awtorizzata minħabba r-riskju inerenti ta’ tnaqqis tal-likwidità tas-suq.
                        
                     
         
               9.
            
            
               Id-disa’ motiv, ibbażat fuq id-determinazzjoni insuffiċjenti tal-għajnuna mill-Istat
               
                           —
                        
                        
                           Fid-disa’ lok, ir-rikorrenti tibbaża r-rikors tagħha fuq il-fatt li l-konvenuta ma ddetermintax suffiċjentement l-estent tal-għajnuna mill-Istat
                        
                     
         
               10.
            
            
               L-għaxar motiv, ibbażat fuq il-ksur tal-obbligu ta’ motivazzjoni skont l-Artikolu 296(2) TFUE
               
                           —
                        
                        
                           Fl-għaxar lok, il-konvenuta kisret l-obbligu ta’ motivazzjoni tagħha u dan b’mod gravi u repetut.